# 5.1. Un bonito recordo

# Mostrando o traballo ao mundo

O concerto final foi o punto de chegada dun longo camiño. Para pechar o reto e darlle valor a todo o proceso, podes crear un vídeo ou un cartel resumo do concerto. Non se trata só de amosar ou rexistrar o produto final, de contar a historia do proxecto: que fixemos, como o fixemos e que aprendemos.

Se escolles un vídeo podes incluír:

- Pequenos fragmentos do concerto
- Imaxes dos ensaios
- Textos ou voces explicando o significado do proxecto
- Referencias ás músicas dos distintos continentes

Se escolles un cartel podes recoller:

- O título do conto musical
- Os continentes visitados
- Palabras clave do proxecto (música, viaxe, culturas…)
- Imaxes, debuxos ou símbolos que representen o concerto

## Lectura facilitada

O concerto final pecha todo o traballo realizado.
Para darlle valor ao proceso, podes crear un vídeo ou un cartel.

No vídeo podes mostrar fragmentos do concerto, ensaios e o que aprendiches.
No cartel podes recoller o título, os continentes e ideas clave do proxecto.

O importante é contar a historia do camiño, non só o resultado final.

## Audio

audio/mpeg

# Rúbrica para avaliar o traballo do grupo

Valora o traballo do grupo
| O resultado foi excelente porque | O resultado foi bo porque | Non nos resultou doado porque | Hai aspectos que mellorar porque
--- | --- | --- | --- | ---
Participación | Todas as persoas participamos, repartimos as tarefas de forma xusta e axúdamonos para que o proxecto saia adiante. (2.5) | Todas as persoas participamos e xeralmente repartimos as tarefas, aínda que ás veces non nos axudamos entre nós e estamos pendentes só do noso traballo. (1.75) | No grupo non todos participamos por igual (1.50) | Non colaboramos moito e a maior parte do traballo recae nun grupo reducido de persoas (1.25)
Interpretación musical | Facemos a interpretación con coidado: cantamos/tocamos atentos, escoitámonos entre nós e no escenario mantemos boa postura, silencio e respecto. (2.5) | Xeralmente cantamos/tocamos correctamente e comportámonos ben no escenario, aínda que nalgún momento perdemos atención ou concentración. (1.75) | Ás veces cantamos/tocamos sen atención e no escenario despistámonos ou non gardamos ben o silencio. (1.50) | Non coidamos a interpretación nin o comportamento no escenario: falamos, movémonos demasiado ou non respectamos o momento da actuación (1.25)
Posta en escena | Usamos o corpo, os xestos e o espazo para contar mellor a historia; expresámonos con intención e o que facemos axuda a entender o conto musical. (2.5) | A nosa expresión e movemento axudan á historia na maioría dos momentos, aínda que ás veces resultan pouco claros ou repetitivos. (1.75) | A expresión corporal e o movemento non sempre teñen relación coa historia e ás veces non acompañan ben á música. (1.50) | Non coidamos a expresión nin a posta en escena: quedamos ríxidos, descoordinados ou o que facemos non ten sentido dentro da historia. (1.25)
Progreso | Ao longo do proxecto aprendemos cousas novas, aplicámolas na práctica e nótase unha mellora clara no noso traballo musical e creativo. (2.5) | Aprendemos contidos novos e aplicámolos na maioría das situacións, aínda que ás veces nos custa aplicar todo o aprendido. (1.75) | A aprendizaxe é limitada: cústanos aplicar o que aprendemos.) (1.50) | Apenas hai avance nin comprensión do proxecto; repetimos tarefas sen entender o seu sentido. (1.25)

Elaboración propia (proxecto cREAgal). Valora o traballo do grupo (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Pechando o diario da viaxe

O noso reto chegou ao final e é o momento de facer a reflexión final. Despois do concerto e de todo o traballo realizado, é o momento de valorar o proxecto con perspectiva.

Nesta fase do diario de aprendizaxe deberás:

1. Facer unha valoración persoal sobre o que aprendiches, como traballaches e como viviches o reto.
2. Compartir as túas reflexións co grupo, escoitando as opinións dos demais e sacando conclusións conxuntas.

## Audio

audio/mpeg

Páxina 30 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)