# 2.4. Como mostra... un botón

## Glosario

## Compás

Definición:

  O compás é unha unidade métrica que organiza o ritmo nunha partitura. Agrúpanse tempos dentro de seccións iguais e, cando se escribe, sepárase cada compás por unha barra vertical chamada liña de compás.

Exemplo:

  Compás de 4/4: incorpora catro negras por compás ou a duración equivalente a elas.

# Faino en conxunto

En música, non hai nada mellor que o traballo en equipo, aprendendo e tocando xuntos.

Lembrades a canción Debajo de un botón? É un tema sinxelo e coñecido da vosa infancia.

Que vos parece para comezar a andaina?

## Debajo de un botón

### Escoita

Escoita a melodía de Debajo de un botón:

audio/mpeg

### Explora o espazo

Forma un corro

- A metade do corro vai ser o grupo A
- A outra metade do corro vai ser o grupo B

### Practica

O grupo A vai realizar o inicio de cada frase percutindo as coxas.

- O inicio é o primeiro compás de cada frase musical.

O grupo B vai responder coas palmas seguindo o ritmo do final de cada frase.

- A resposta atoparala no segundo compás de cada frase musical.

Desprázate polo espazo, seguindo o pulso da canción. Cando te atopes co teu ritmo (A ou B) para e realízao coa percusión corporal.

Cada grupo le o seu ritmo cando o atopa

  Ritmo do grupo A

  Ritmo do grupo B

### Canta

Volve ao corro e canta xunto a toda a clase Debajo de un botón.

Integra a voz coa percusión corporal.

O grupo A canta a súa parte mentres que o grupo B responde.

Agora cambia de grupo!

## Audio

audio/mpeg

# Afonda...

## Engadide movemento cos pés

### Proposta de movemento

TIN, TIN, TIN
Desprazádevos para a esquerda.

TON, TON, TON
Desprazádevos para a dereita.

## Engadide nova percusión corporal

Aprendede a percusión corporal dividindo a canción en dúas partes.

A primeira parte é a que ten letra con significado e a segunda parte é a que facemos coas sílabas TIN ou TON.

### Percusión da primeira parte

Tres golpes na coxa e unha palmada.

### Percusión da segunda parte

TON TON TON
batede cos pés no chan

TIN TIN TIN
chascade os dedos (pitos)

## Audio

audio/mpeg

## ... máis profundo

Unha vez interiorizaches as dúas partes da canción volve dividir o corro en dous semicírculos. Practica as novas percusións corporais e coa voz.

- O grupo A vai volver facer a pregunta.
- O grupo B vai volver facer a resposta.

Volve cambiar.

Practica de diferentes maneiras:

1. Só coa voz
2. Só coa percusión
3. A pregunta coa voz e a resposta coa percusión
4. A pregunta coa percusión e a resposta coa voz
5. Cada vez que soa TON TON TON tedes que desprazarvos no espazo

Toda a clase ten que probar de todo!

Finalmente tes que facer todo seguido pero engadindo un cambio na primeira parte:

TON TON TON pés

TIN TIN TIN pitos

Tamén podes engadir movemento dun xeito moi simple partindo do corro.

- Se estás marcando o TON TON TON cos pés, podes avanzar cara dentro do círculo ou cara fóra, alternando direccións ou movéndovos libremente polo espazo.

Outra opción é romper o corro e colocarte de forma repartida pola aula. Cada un tedes o voso sitio marcado cun pano ou cun aro.

- Cada vez que soa o TON TON TON, tes que desprazarte a outro lugar, asegurando que o teu posto quede ocupado por outra persoa do grupo.

## Audio

audio/mpeg

# e interpreta.

Volve facer, xunto coas túas compañeiras, un corro grande. Ademais, construímos un pequeno círculo de instrumentos de placas no centro do círculo.

Distribúete coas túas compañeiras nos dous círculos:

- O círculo grande vai cantar a canción
- O círculo pequeno vai tocar os distintos instrumentos que se teñen colocado no centro da clase.

Agora revisa a partitura. Fai pequenas lecturas entoadas das distintas partes.

Agora... interpreta a canción alternando os papeis coas túas compañeiras e compañeiros.

## Audio

audio/mpeg

## Apoio visual

Tes dúas opcións para escoitar e seguir a partitura de forma interactiva: a ligazón en Musescore (abre nunha nova xanela) ou o reprodutor inserido a continuación.

# Partitura e partes instrumentais

Aquí tes a partitura xeral de Debajo de un botón e as de cada unha das partes.

- Debajo de un botón: partitura e partes en formato PDF (abre en nova xanela) (Nova xanela)

# Diario de aprendizaxe

Ao longo destas sesións traballamos as voces humanas, os instrumentos musicais e as agrupacións instrumentais. Vimos como se combinan para crear músicas diferentes segundo o lugar e a historia que se quere contar.

Agora imos facer unha parada para reflexionar:

1. Entra no apartado 2 do teu diario de aprendizaxe.
2. Responde de forma individual ás preguntas propostas sobre: a clasificación das voces, os instrumentos e as agrupacións instrumentais.
3. Tamén tes unha pregunta común relacionada co reto que vos axudará a reflexionar sobre o que estades aprendendo e a súa aplicación práctica.

## Audio

audio/mpeg

Páxina 8 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)