# "Hotaru koi"

## Glosario

## Vagalume

Definición:

  O vagalume é un insecto que emite luz propia no escuro. Esta luz prodúcese no seu corpo e sérvelle para comunicarse con outros vagalumes.

Exemplo:

  Nas noites de verán, os vagalumes iluminan o campo coa súa pequena luz.

## Paisaxe sonora

Definición:

  A paisaxe sonora é o conxunto de sons que se escoitan nun lugar e nun momento determinado.

Exemplo:

  Fun á montaña e na súa paisaxe sonora destacaba o son do vento, os paxaros cantando e un pequeno río ao lonxe.

# "Hotaru koi"

Nesta parada da viaxe musical achegaraste a Hotaru Koi, unha canción folclórica infantil xaponesa que te convida a escoitar con calma e a prestar atención á relación entre a música, a natureza e a emoción. O pobo xaponés conta cunha tradición moi antiga, saír nas noites de verán a observar vagalumes.

Este costume recibe o nome de hotaru-gari e aínda hoxe segue a practicarse en xardíns e parques históricos.

Durante esta época do ano, as familias poden gozar da observación destas pequenas luces que bailan no silencio da noite. Os vagalumes son insectos moi sensibles á contaminación e a súa presenza revela o bo funcionamento dun ecosistema. Viven en zonas húmidas, e a seca, a contaminación química e a contaminación luminosa son as súas principais ameazas.

## Lectura facilitada

Escoitas Hotaru Koi, unha canción infantil tradicional de Xapón.
Invítate a escoitar con calma e a prestar atención aos sons.

En Xapón existe un costume antigo.
Nas noites de verán obsérvanse vagalumes.
Este costume chámase hotaru-gari.

Os vagalumes brillan no silencio da noite.
Son sensibles á contaminación.

## Audio

audio/mpeg

## Apoio visual

Tes dúas opcións para escoitar e seguir a partitura de forma interactiva: a ligazón en Musescore (abre nunha nova xanela) ou o reprodutor inserido a continuación.

## Escoita

Escoita esta versión de Hotaru koi. Se queres na casa podes buscar en YouTube e valoras se hai moitas formas diferentes de cantar a mesma canción.

## Canta

Aprende en grupo a melodía:

## Canon

A continuación tes dúas posibles interpretacións do canon. A primeira é máis sinxela, a 2 voces e a segunda é a tres voces. Coa axuda do profesorado escolleredes unha delas para interpretar.

## Paisaxe sonora

Como vimos antes Hotaru koi é unha canción relacionada coa observación das vagalumes na noite. Agora exploraredes diferentes sons que se poden facer con obxectos, o noso corpo e a nosa voz para crear un contexto para a canción.

Pecha os ollos e imaxina que estás de noite en silencio en medio dun bosque. Aos poucos os teus oídos comezan a diferenciar diferentes sons: o vento movendo as follas das árbores, grilos cantando entre as herbas, o característico son dun moucho...

Como poderías recrear algún destes sons? Como queres que soe o voso bosque? Pensa uns segundos e mira o vídeo que está a continuación.

Acabas de ver como un coro pode imitar diferentes sons da natureza: chuvia, vento, animais... Mediante unha tormenta de ideas escolle en grupo varios sons que queirades incluír na vosa paisaxe sonora para Hotaru koi. Debe ter unha duración aproximada de 45 segundos.

## Montaxe

Agora monta en grupo a vosa versión de Hotaru koi con todos os elementos que teñades:

1. Introdución: comezará escoitándose a paisaxe sonora, en medio dos sons da natureza escoitarase por primeira vez a melodía ao unísono cantada por un grupo de solistas a unha velocidade lenta.
2. Desenvolvemento: comeza o canon a 2 ou 3 voces dependendo do que teñades preparado. Todo o grupo canta xunto o canon.
3. Final: a medida que o canon termina unhas poucas voces seguen cantando o primeiro compás Ho Ho Hotaru koi mentres os demais comenzan a facer a paisaxe sonora, cada vez as voces escóitanse máis lonxe ata que todo queda en silencio.

## Audio

audio/mpeg

# Letra de "Hotaru koi"

XAPONÉS | GALEGO | IPA
Hoo hoo hotaru koi | Ohh, ohh, ven vagalume! | /hoː hoː hotaɾɯ koi/
Acchi no mizu wa nigai zo | a auga alí é amarga | /attɕi no midzɯ wa nigai dzo/
Kocchi no mizu wa amai zo | a auga aquí é doce | /kottɕi no midzɯ wa amai dzo/
Hoo hoo hotaru koi | ohh, ohh, ven vagalume! | /hoː hoː hotaɾɯ koi/

## Audio

audio/mpeg

# Partitura e partes instrumentais de "Hotaru Koi"

- Partitura "Hotaru koi" formato PDF (abre en nova xanela) (Nova xanela)

Páxina 17 de 33

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)